BANPU รูดเกือบ 3% หลังงบปี 63 ขาดทุนเพิ่มกว่า 3 เท่า
BANPU รูดเกือบ 3% หลังงบปี 63 ขาดทุนเพิ่มกว่า 3 เท่า ล่าสุดอยู่ที่ 10.90 บาท ลบ 0.30 บาท หรือ 2.68% มูลค่าซื้อขาย 617.01 ล้านบาท
BANPU รูดเกือบ 3% หลังงบปี 63 ขาดทุนเพิ่มกว่า 3 เท่า ล่าสุดอยู่ที่ 10.90 บาท ลบ 0.30 บาท หรือ 2.68% มูลค่าซื้อขาย 617.01 ล้านบาท
23 ก.พ. 2564

ผู้สื่อข่าวรายงานว่า ราคาหุ้น บริษัท บ้านปู จำกัด (มหาชน) หรือ BANPU ล่าสุด ณ เวลา 11.04 น. อยู่ที่ 10.90 บาท ลบ 0.30 บาท หรือ 2.68% สูงสุดที่ 11.10 บาท ต่ำสุดที่ 10.70 บาท ด้วยมูลค่าซื้อขาย 617.01 ล้านบาท

ทั้งนี้ ราคาหุ้น BANPU ปรับตัวลดลง หลังรายงานผลประกอบการปี 2563 มีผลขาดทุนเพิ่มขึ้น ดังนี้

โดยผลการดำเนินงานประจำปี 2563 ขาดทุนเพิ่มขึ้น เนื่องจากรายได้จากการขายรวมจำนวน 2,283 ล้านเหรียญสหรัฐ (เทียบเท่า 71,332 ล้านบาท) ลดลงจำนวน 476 ล้านเหรียญสหรัฐจากปีก่อน รายได้จากธุรกิจถ่านหินลดลง 503 ล้านเหรียญสหรัฐ รวมทั้งการรับรู้ส่วนแบ่งกำไรจากการลงทุนในการร่วมค้าและบริษัทร่วมจำนวน 135 ล้านเหรียญ สหรัฐ ลดลง 71 ล้านเหรียญสหรัฐ หรือคิดเป็นร้อยละ 34 เมื่อเทียบกับปีก่อน
อย่างไรก็ตามที่ประชุมคณะกรรมการบริษัทมีมติอนุมัติจ่ายปันผลจากกำไรสะสม เป็นเงินสดในอัตรา 0.15 บาทต่อหุ้น โดยกำหนดขึ้นเครื่องหมาย XD วันที่ 12 เม.ย.2564 และกำหนดจ่ายเงินปันผลวันที่ 30 เม.ย.2564